kardosdrur/scandi-wiki huggingface dataset:
René Hemmer

René Hemmer (født 27. december 1919 i Rodange, Luxembourg, død 9. september 2019) var en luxembourgsk komponist, lærer, dirigent, trompetist og cellist.

Hemmer spillede som ung i militær orkester som trompetist og cellist, inden han studerede komposition på Musikkonservatoriet i Luxembourg. Hemmer grundlagde konservatoriets kammerorkester, som han selv dirigerede, og underviste senere som lærer på stedet i komposition.
Hemmer har skrevet fire symfonier, orkesterværker, kammermusik, instrumentalværker for mange soloinstrumenter, korværker, koncertmusik etc. Han hører til de vigtige komponister i Luxembourg sammen med komponisten Marcel Wengler.

Udvalgte værker 

 Symfoni nr. 1 "Lille Symfoni" (1960) - for orkester
 Symfoni nr. 2 (1962) - for orkester
 Symfoni nr. 3 (1971) - for orkester
 Kammersymfoni (1971) - for orkester
 Scener for 15 instrumenter (1963) - kammermusik
 Trompetkoncert (1971) - for trompet og orkester

Eksterne henvisninger 
 om René Hemmer på www.pizzicato.lu/
 

Komponister fra Luxembourg
Dirigenter
Lærere
Trompetister
Cellister
Marcel Wengler

Marcel Wengler (født 20. april 1946 i Esch-sur-Alzette, Luxembourg) er en luxembourgsk komponist, dirigent, rektor og lærer.

Wengler studerede komposition og direktion på Det Kongelige Musikkonservatorium i Bruxelles, og senere på Musikhøjskolen i Köln hos Hans Werner Henze, som han senere var fast assistent for på denne skole. Wengler har skrevet 2 symfonier, orkesterværker, kammermusik, koncertmusik, sceneværker, musicals etc. Han var rektor for Det Kongelige Musikkonservatorium i Luxembourg (1972-1997). Wengler har som dirigent lavet en række indspilninger med værker af komponister fra Luxembourg, og er formand for Luxembourg forening for Moderne Musik. Hans lærere i direktion var bl.a. Igor Markevitch og Sergiu Celibidache. Wengler hører til de vigtige komponister fra Luxembourg i det 20. århundrede.

Udvalgte værker 

 Symfoni nr. 1 "Sinfonietta" (1976) - for orkester
 Symfoni nr. 2 (1982) - for orkester
 Fløjtekoncert (1999) - for fløjte og orkester
 Konstellationer (1980) - for orkester

Eksterne henvisninger 
 om Marcel Wengler på www.musicweb-international.com

Komponister fra Luxembourg
Dirigenter
Rektorer
Lærere
Sahara (film)

Sahara er en animationfilm fra 2017 instrueret af Pierre Coré.

Medvirkende

Danske stemmer 

 Mikkel Boe Følsgaard som Ajar
 Marie Tourell Søderberg som Eva
 Jens Sætter-Lassen som Gary
 Max-Emil Nissen som Pitt

Franske stemmer 

 Omar Sy som Ajar
 Louane som Eva
 Franck Gastambide som Pitt
 Vincent Lacoste som Gary
 Ramzy Bedia som Chief Chief
 Jean Dujardin som Georges
 Grand Corps Malade som Omar
 Reem Kherici som Alexandrie
 Jonathan Lambert som Michel
 Sabrina Ouazani som Alexandra
 Marie-Claude Pietragalla som Pietra
 Mathilde Seigner som Rita
 Roschdy Zem som Saladin

Referencer

Eksterne henvisninger 

Franske film fra 2017
Animationsfilm fra Frankrig
Canadiske film fra 2017
Familiefilm
Romantiske film
Jelena Rybakina

Jelena Andrejevna Rybakina (russisk: Елена Андреевна Рыбакина, født 17. juni 1999 i Moskva, Rusland) er en professionel kvindelig tennisspiller, som i perioden 2013-18 repræsenterede Rusland, men som siden 2018 har stillet op for Kasakhstan.

Eksterne henvisninger 
 

Tennisspillere fra Kasakhstan
Tennisspillere fra Rusland
Personer fra Moskva
Malene Østergaard

Malene Østergaard er en dansk danser og koreograf.

Hun har vundet VM i latin showdance samt to US Open.

Vild med dans 
Hun debuterede i 2012 i sæson 9 af Vild med dans, hvor hun dansede med håndboldspilleren Lars Rasmussen.

I sæson 10 i 2013 dansede hun med skuespilleren Thomas Ernst.

Malene Østergaard deltog i sæson 17 af Vild med dans i 2020. Hun dansede med den håndboldspiller Lars Krogh Jeppesen. Danseparret røg ud af konkurrencen, som det første par.

I 2022 deltog hun i sæson 19 af Vild med dans, hvor hun dansede med skuespilleren Caspar Phillipson. Parret endte med at vinde sæsonen.

Referencer

Eksterne henvisninger 
 

Dansere fra Danmark
Professionelle dansere i Vild med dans
Koreografer fra Danmark
Ons Jabeur

Ons Jabeur (arabisk: أُنْس جابر (Uns Jābir) (født 28. august 1994 i Ksar Hellal, Tunesien) er en professionel kvindelig tennisspiller fra Tunesien. Hendes højeste rangering på WTA-ranglisten er nr. 2, der blev opnået den 27. juni 2022. Hun har pr. juli 2023 vundet fire singletitler på WTA Touren og 11 singletitler og en doubletitel på ITF Touren. Jabeur nåede finalen i Wimbledon i 2022 og 2023 finalen ved US Open i 2022, og blev derved den eneste arabiske kvinde, der har nået finalen i single i en Grand Slam-turnering.

Referencer

Eksterne henvisninger 
 

Tennisspillere fra Tunesien
Fiona Ferro

Fiona Ferro (født 12. marts 1997 i Libramont, Belgien) er en professionel kvindelig tennisspiller fra Frankrig.

Eksterne henvisninger 
 

Tennisspillere fra Frankrig
Catherine Bellis

Catherine Cartan "CiCi" Bellis (født 8. april 1999 i San Francisco, USA) er en professionel kvindelig tennisspiller fra USA.

Eksterne henvisninger 
 

Tennisspillere fra USA
Personer fra San Francisco
Iga Świątek

Iga Natalia Świątek (født 31. maj 2001 i Warszawa, Polen) er en professionel kvindelig tennisspiller fra Polen.

Świątek vandt French Open 2020 uden at tabe ét eneste sæt i løbet af turneringen og blev den første polske tennisspiller, der vandt en Grand Slam-turnering på seniorsiden. I 2021 vinder hun Adelaide International 2021.

Referencer

Eksterne henvisninger 
 

Tennisspillere fra Polen
Personer fra Warszawa
Vindere af French Open
Vindere af US Open (tennis)
Tennisspillere ved sommer-OL 2020
Deltagere for Polen ved sommer-OL 2020
Peder Hvelplund

Peder Hvelplund er født den 8. september 1967 i Ringkøbing. Valgt som Folketingsmedlem for Enhedslisten i Nordjyllands Storkreds fra 5. juni 2019, hvor han har følgende ordførerskaber: Indfødsretsordfører, Psykiatriordfører, Sundhedsordfører og Ældreordfører. 

Tidligere optræden i Folketinget: 

Stedfortræder for Stine Brix i perioderne 29. marts 2016 – 28. februar 2017. og 22. december 2018 – 7. maj 2019.

Udvalgsposter 

 Europaudvalget
 Indfødsretsudvalget
 Sundheds- og Ældreudvalget
 Tilsynet i henhold til grundlovens § 71
 Udlændinge- og Integrationsudvalget
 Udvalget for Forretningsordenen
 Udvalget vedrørende Det Etiske Råd
 Underudvalget under Udvalget for Forretningsordenen

Parlamentarisk karriere 

 Formand for Enhedslistens folketingsgruppe fra 2020.
 Medlem af Enhedslistens gruppeledelse fra 2019.
 Næstformand for Enhedslistens folketingsgruppe fra 2019.
 Indfødsretsordfører fra 2019.
 Ældreordfører fra 2018.
 Sundheds- og psykiatriordfører fra 2016.
 Kandidat for Enhedslisten i Brønderslevkredsen fra 2015. 
 Kandidat for Enhedslisten i Hjørringkredsen fra 2007.

Uddannelse 

 Fritidspædagog, Hjørring Seminarium, 1990-1993.
 Gymnasium, Ringkøbing Gymnasium, 1983-1986.
 Folkeskole, Tim Skole, 1981-1983.
 Folkeskole, Hover-Thorsted Friskole, 1974-1981.

Beskæftigelse 

 Opsøgende medarbejder i udsatteområdet, Hjørring Kommune, 2013-2019.
 Social mentor i beskæftigelsesområdet, Hjørring Kommune, 1994-2013.

Link

Henvisninger 

Folketingsmedlemmer i 2010'erne
Folketingsmedlemmer i 2020'erne
Nuværende folketingsmedlemmer fra Enhedslisten
Gøg og Gokke som flyttemænd

Gøg og Gokke som flyttemænd (originaltitel The Music Box) er en amerikansk kortfilm fra 1932. Filmen blev instrueret af James Parrott, produceret af Hal Roach og distributeret af Metro-Goldwyn-Mayer. Filmen, der handler om Gøg og Gokkes forsøg på at flytte et Piano op af en lang trappe, vandt som den første en Oscar for bedste kortfilm (komedie) i 1932. I 1997 blev filmen valgt til bevarelse i National Film Registry som værende "kulturelt, historisk eller æstetisk signifikant".

Referencer

Eksterne henvisninger 
 

Kortfilm fra USA
Engelsksprogede film
Sort-hvide film fra USA
Oscar for bedste kortfilm
Black Widow (tegneseriefigur)

Black Widow er en fiktiv superhelt som først sås i Tales of Supense. Hun er den første russiske superhelt, og er blevet skabt af Stan Lee, Don Rico, og Don Heck. Hun har varme følelser for Daredevil og Clint Barton. I filmen blev hun spillet af Scarlett Johansson. Black Widow indgår senere i Avengers .

 
Figurer fra Marvel Comics
The Loud Mouth

The Loud Mouth er en amerikansk kortfilm fra 1932. Filmen blev instrueret af Del Lord og produceret af Mark Sennett. Filmen, der handler om en mand der har svært ved at tie stille, blev nomineret til en Oscar for bedste kortfilm (komedie) i 1932.

Eksterne henvisninger 
 

Kortfilm fra USA
Engelsksprogede film
Sort-hvide film fra USA
Scratch-As-Catch-Can

Scratch-As-Catch-Can er en amerikansk kortfilm fra 1932. Filmen blev instrueret af Mark Sandrich, produceret af Lou Brock og distribueret af RKO Pictures. Filmen har Bobby Clark og Paul McCullough i hovedrollerne og blev nomineret til en Oscar for bedste kortfilm (komedie).

Den var erstatning for den oprindeligt nominerede kortfilm Stout Hearts and Willing Hands, som blev diskvalificeret af ukendte årsager.

Referencer

Eksterne henvisninger 
 

Kortfilm fra USA
Engelsksprogede film
Sort-hvide film fra USA
Wrestling Swordfish

Wrestling Swordfish er en amerikansk dokumentarisk kortfilm fra 1931. Filmen blev produceret af Mack Sennett og distribueret af Educational Film Exchanges. Filmen, der handler om en fiskers kamp med at få en sværdfisk halet ind, vandt en Oscar for bedste kortfilm (novelty). i 1932

Referencer

Eksterne henvisninger 
 

Kortfilm fra USA
Engelsksprogede film
Sort-hvide film fra USA
Oscar for bedste kortfilm
Bernt Dahlbäck

Bernt Roland Dahlbäck (født den 6. november 1939 i Skellefteå i Västerbotten, død 17. september 1978 i Valla, Sköldinge, Södermanland) var en svensk entertainer og komiker.

Biografi 
Bernt Dahlbäck var søn af kurator Allan Dahlbäck (1914–1997) og rengøringsdame Astrid, ugift Wickström (1906–1981) og bror til Erik Dahlbäck og onkel til Andreas og John Dahlbäck.

Dahlbäck dannede humorgruppen Gårunt Show i 1962. Gruppen lavede vellykkede ture i folkeparkerne i sidste halvdel af tresserne og indspillede flere grammofonplader. Flere af deres numre blev komediklassikere, herunder "Bagarberta", "Thank You Very Much" og "Juanita Banana"

I 1970 blev Gårunt Show opløst, og Dahlbäck fortsatte alene. Han spillede revy med Tjadden Hällström, lavede show med Git Gay og gæstestjernede med Hagge Geigert på Lisebergsteatern i Göteborg. Han lavede sine egne pubshows på Bacchi Wapen i Stockholm og på Restaurang Trägårn i Göteborg.

Bernt Dahlbäck sang "Kung Fup Af England" for Beppe Wolgers i den svenske dubbing af Disneys Robin Hood.

Flere af hans klassiske optagelser genudgives på CD'en Bernt Dahlbäcks Bästa kanoner, der blev udgivet i 2001.

Dahlbäck døde i 1978 af kræft. Han er begravet i Katrineholms gamle mindelund.

Diskografi

Albums 

 1971 - Full I Garv
 1972 - Man Ska Spela För Varandra
 1973 - Rabadaj!
 1977 - Låtar Ni Sluppit Höra
 1977 - God Juli
 1978 - Varning! Den Mannen Är Galen!

Singler 

 1970 - Fyrvaktarens Katarina / Hejsan Grabbar
 1971 - Är Det Konstigt Att Man Längtar Bort Nån Gång? / Delsbovalsen
 1972 - Syster Jane / Lasse Och...
 1976 - Bernt Dahlbäcks Julskiva
 1977 - Bumpa På / Ba-Babba-Babba
 1978 - Varning!!! Bernt Dahlbäck
 1978 - Biffar Och Fläsk / Skogens Sköna Sång

Referencer

Eksterne henvisninger 
 

Sangere fra Sverige
Komikere fra Sverige
Personer døde af kræft
Danne Stråhed

Danne Stråhed, faktisk Dan Stråhed, født 12. juni 1956 i distriktet Kirseberg i Malmø, dansebandmusiker, kunstner og sangskriver.

Biografi 
Han startede i bandet The Chinox, der udgav deres første plade Tunna Skivor i 1976. Deres næste album Born To Be Alive kom i 1979 og indeholder to covers af sange af den danske rockgruppe Gasolin'. Sangene var "Lille Du" og "Det Bästa Till Mig Och Mina Vänner".

Stråhed startede derefter et eget band kaldet Änglabarn, og deres første album Sista Skriket kom i 1982. Gruppen fik derefter et rigtigt gennembrud, da de hvor supportband til Queen på deres skandinaviske turné.

Efter en kort pause fra musikken blev Danne Stråhed tilbudt at slutte sig til det etablerede danseband Wizex i 1983. Han accepterede og forblev Wizex mandlige sanger indtil 1996. Derefter besluttede han at forfølge en solokarriere. Debutalbumet Solosång var en succes, ikke mindst takket være sangen "La De Leva", der endte på Svensktoppen. Han har haft yderligere fire sange på Svensktoppen.

Diskografi

The Chinox 
 1976 - Tunna Skivor
 1979 - Born To Be Alive

Änglabarn 
 1982 - Sista Skriket

Wizex 
 1984 - Det Är Dej Jag Väntar På
 1985 - Ska Du Komma Loss?
 1987 - Dansa I Månens Sken
 1988 - Mjölnarens Iréne
 1989 - Vägen Hem
 1990 - Spanska Ögon
 1992 - Jag Kan Se En Ängel
 1993 - Vår Hemmagjorda Musik
 1993 - Julafton Hemma
 1995 - Varma Vindar

Solo 
 1998 - Solosång
 2001 - Vägen Till Himlen
 2013 - 13 Rätt

Opsamlingsalbum 
 1990 - Drängavisan - Danne Stråhed med Wizex
 2002 - La De Leva
 2010 - Om Himlen Och Österlen
 2013 - Vallmoblomman

Singler 
 1992 - Drängavisan
 1993 - När En Flicka Talar Skånska
 1995 - I Samma Land
 1997 - Fönsterkuvert
 1998 - En Lilja I Dalen
 2000 - Vi Bygger En Bro
 2001 - Vägen Till Himlen
 2001 - Bara En Vanlig Dag
 2001 - Långt Bort I Skogen
 2001 - Caroline
 2004 - Som I Disneyland
 2007 - Här Hos Mej
 2009 - Blå Som Stål
 2011 - Det Ordnar Sig
 2013 - Gott Igen
 2017 - En Liten Stund
 2018 - Vi Sticker Ut Till Landet
 2019 - Det Rullar På Nu

Referencer

Eksterne henvisninger 
 

Sangskrivere fra Sverige
Harmonikaspillere
Sangere fra Sverige
Carl Jularbo

Karl Oskar Jularbo, tidligere Karlsson, født 6. juni 1893 i Jularbo i Folkärna sogn i Kopparberg amt, døde den 13. februar 1966 i Nacka i Stockholm, var en svensk harmonikaspiller og komponist.

Biografi 
Jularbo var den ældste søn af gårdhandleren Alfred Karlsson (1865–1952) og Selma Meijer (1871–1928). Han voksede op med sine forældre og ni søskende i et torp i Östanbyn i Grytnäs. Hans familie tilhørte både faren og moderen til det, der nu kaldes de rejsende mennesker. Allerede som lille barn ledsagede han sin far på sine handelsrejser med sit harmonika, helst rundt om Västmanland.

Jularbo begyndte sin harmonika-karriere i en alder af fem. Fra en alder af 16 til 23 vandt han førstepræmien i 158 harmonika-konkurrencer, og han optrådte utallige gange på radio såvel som i offentlige parker og andre forlystelsesparker. Den skandinaviske rekord i indspillede grammofonplader er stadig hans med 1.577 stykker. I sin memoireskrivning i 1945 sagde han imidlertid, at han indspillede 3.000 melodier på plade.

Jularbo lavede 108 af sine egne kompositioner, hvoraf flere endnu ikke blev spillet. Hans mest berømte melodi er "Livet I Finnskogarna", som han indspillede i 1915. Andre velkendte optagelser inkluderer "Drömmen Om Elin", "Avestaforsens Brus" og "Nya Värmlandsvalsen".

Jularbo havde en særskilt, personlig stil, som kom til at have en stærk indflydelse på den svenske harmonikatradition. Han havde god hørelse og tonehukommelse, og han opretholdt et meget stort repertoire uden den understøttelse af hukommelse, det giver at være i stand til at læse noter. Som et resultat betragtes han som en af Sveriges førende på sit instrument.

Jularbo boede i Storängen i Nacka.

Svenska Bondkappellet var en musikgruppe, der ud over Calle Jularbo bestod af Fiol-Pelle og Sara Bramson (undertiden under pseudonymet "Karl August"). Optagelserne inkluderer "Sjömanskärlek" og "Mitt Svärmeri".

Calle Jularbo er begravet på kirkegården i Nacka.

I 2017 blev han optaget i Swedish Music Hall of Fame.

Museer 

 Carl Jularbomuseet i Avesta, indviet på hans 100-årsdag 6. juni 1993.
 Jularbomuseet i Rasten uden for Alunda.
 Spelemålens Jularbomuseet, Nybro

Referencer 

Harmonikaspillere
Musikere fra Sverige
Komponister fra Sverige
Ridley (figur)

Ridley er en fiktiv superskurk i Metroid som er ærkefjende til dusørjæger Samus Aran. Ridley havde en gang dræbt Samus forældre da hun var lille. Han arbejder for den onde leder som hedder Mother Brain. I 2018 blev Ridley en playable figur i "Super Smash Bros.".

Kilder og henvisninger

Spilfigurer
Metroid
Donkey Kong (figur)

Donkey Kong er en fiktiv superhelt/antihelt-figur, som er ven og ærkefjende til Mario. Han optrådte første gang i Donkey Kong i 1981.

Fiktive dyr
Berømte aber
Marcella Dichmann

Marcella Lindstad Dichmann (født 24. oktober 1980 I Hillerød) er en dansk filmproducer, der bl.a. har produceret Smuk (2022), Bytte bytte baby (2023) og Elsker dig for tiden (2022), som vandt prisen for bedste fiktion til Echo Prisen (tidl. Zulu Awards). Marcella har også produceret Kærlighed for voksne (2022), som var den første danske Netflix Original. I 8 måneder var filmen i top 10, som mest sete film (non-english) nogensinde på Netflix. Tidligere har hun produceret'Undtagelsen (2020) baseret på Christian Jungersens bestseller. Filmen vandt prisen for Bedste Nordiske Film  på Santa Barbara International Film Festival i 2020. Derudover har hun produceret MGP Missionen (2013) der har vundet flere internationale priser, og var nomineret til Krystalbjørnen på Berlin Film Festival. Hun er også kendt for at have produceret de meget populære Far til fire-film fra 2006 til 2017.

Marcella har desuden produceret gameshowet Livredderne, i samarbejde med Trygfonden og Highwire, til DR Ultra. Sideløbende har hun varetaget opgaver som Semifinale jury for The International Emmy Awards Kids, Voting Member for EFA, samt deltaget som sparringsgruppedeltager hos Børnerådet, for at sikre bedre vilkår for børn i filmbranchen.

 Filmografi 
Som producerMGP Missionen (2013) 
Far til fire (2006-2017) Undtagelsen'' (2020)
Kærlighed for voksne (2022)
Smuk (2022)
Elsker dig for tiden (2022)
Bytte bytte baby (2023)
Ehrengard (2023)

Kilder og henvisninger

Eksterne henvisninger 
 

Filmproducere fra Danmark
Soleksem

Soleksem, også kendt som polymorft lysudslæt eller polymorf lysdermatose, er en almindelig, ufarlig lidelse, der kan opstå ved både kortvarig eller længerevarig soleksponering af huden, og skyldes overfølsomhed overfor solens ultraviolette stråler. Lidelsen opstår oftest om foråret eller under andre omstændigheder, hvor hud, der i en længerevarende periode ikke har været udsat for sollys, bliver eksponeret for solen.

Symptomer 
Soleksem vil kun forekomme i områder, der er udsat for solen. De mest typiske symptomer for soleksem er rød og kløende eksem. Der kan desuden forekomme små blærer på huden i det udsatte område, ligesom både varme og hævelse i området er normalt.

Behandling 
Oftest vil symptomerne forsvinde efter 4-7 dage, hvis man undgår yderligere eksponering i det ramte område. Er man hårdt ramt af soleksem over flere år, kan man desuden modtage forebyggende lysbehandling hos en dermatolog i forårsmånederne.

Kilder og henvisninger

Dermatologi
Priser og nomineringer modtaget af Anders Matthesen

Multikunstneren Anders "Anden" Matthesen har modtaget en lang række forskellige priser og nomineringer inden for underholdning, musik, film, scenekunst og litteratur.

Filmpriser

Robert

Bodilprisen

Pråsprisen 

Prisen uddeles af Danske Børne- og Ungdomsfilmklubber.

Svendprisen

Øvrige filmpriser

Musik

Danish Music Awards

GAFFA-prisen

Litteraturpriser

Blixenprisen

Orla-prisen

Teaterpriser

Årets Reumert

Blandede prisoverrækkelser

Grand Danois

Reality Awards

Zulu Awards

Zulu Comedy Galla

Øvrige priser 
 2008: Livsglædens Pris fra Simon Spies Fonden, hvor der medfulgte 200.000 kr.
 2008: Teaterflisen
 2008: Holbergmedaljen med begrundelsen "med en unik sproglig og skikkelsesdannende kreativitet tager tidens besynderligheder under alvorlig kritisk-komisk behandling på scene, film og tv. Lydhørheden for talesprogets fantasifulde dynamik udmønter sig i stilistisk mangfoldighed og kontroversiel gennemslagskraft."
 2009: Tribini-prisen der uddeles på Dyrehavsbakken. Bakkens direktør udtalte at Der er mange ligheder mellem dig og Bakkens navnkundige professor Tribini. Ikke mindst når det gælder din kærlighed til ord og evnen til at sætte dem sammen på en pudsig og finurlig måde.
 2010: Årets Frederiksberg Kunstner, der uddeles af Frederiksberg Kommune.

Referencer 

Anders Matthesen
Anders Matthesen
Farvel til våbnene (film)

Farvel til våbnene (originaltitel A Farewell to Arms) er en amerikansk romantisk dramafilm fra 1932. Filmen er instrueret af Frank Borzage og har Helen Hayes, Gary Cooper og Adolphe Menjou i hovedrollerne.
Manuskriptet blev skrevet af Oliver H. P. Garrett og Benjamin Glazer, baseret på romanen Farvel til våbnene af Ernest Hemingway. Filmen handler om en tragisk romantisk affære mellem en amerikansk ambulanceredder og en engelsk sygeplejerske i Italien under første verdenskrig. Filmen modtog en Oscar for bedste fotografering og bedste lydoptagelse, og var nomineret til bedste film og bedste scenografi.

Referencer

Eksterne henvisninger 
 

Dramafilm fra USA
Amerikanske film fra 1932
Film fra Paramount
Engelsksprogede film
Sort-hvide film fra USA
Jørgen Christian Svare

Jørgen Christian Svare er en dansk jazzmusiker.  

Han havde sin debut i 1952 i det københavnske traditionelle jazzmiljø – spillede blandt andre med det oprindelige Københavns Fodvarmere, Jens Jørgen Thorsen og eget Good Time Jazzband – opgav sit studium af romansk filologi på Københavns Universitet for at blive fuldtidsprofessionel musiker, da han sammen med basunisten Arne Bue Jensen grundlagde Papa Bue`s New Orleans Jazzband i 1956. Spillede og turnerede over hele verden med dette orkester – nu kendt som Papa Bue`s Viking Jazz Band – i de følgende 3 årtier.

Jørgen Christian Svare forlod Papa Bue i 1985 for at danne sin egen trio med det unge talent Søren Kristiansen fra Ærøskøbing på piano og en gammel bekendt fra det traditionelle jazzmiljø i 1950’erne og 1960’erne Leif  ” Jo-Jo ” Johansson på trommer. Trioen fik stor succes og spillede i slutfirserne fast på de københavnske in-steder som Cafe Victor og Palæ Bar og var som sådan i musikhistorisk perspektiv stærkt medvirkende til at igangsætte det i dag så velkendte musikmiljø på de allestedsnærværende cafeer. Senere i 1990erne blev trioen både til kvartet og kvintet – med den tidligere Papa Bue kollega Ole Stolle på trompet – der udover flere turneer i Europa og Fjernøsten også fik tid til at være husorkester i Tivolis berømte Jazzhus Slukefter, som Jørgen Christian Svare havde overtaget i 1994 og forpagtede til 1997. Efter Ole Stolles død i 2004 opløstes kvintetten, og Jørgen Christian Svare forfulgte en karriere både som solist men også som tredjemand i et samarbejde med to islandske musikere guitaristen Bjørn Thoroddsen og bassisten Jon Rafnsson, med hvem han turnerede i Island, USA og Canada. Samarbejdet er dokumenteret på 2 cd’er fra 2006-07. Gendannede også i dette årti sin trio – var medlem af Jazzkapelmesternes Jazzkapel ved flere koncerter i CPH Jazz Festivals regi og deltog senest i 2010 med Fessor`s International New Orleans Stars ved Riverboat Jazz Festival i Silkeborg. Jørgen Christian Svare fortsatte med sin jazzkvartet indtil 2015, hvor han udviklede et nyt koncept med en kvartet bestående af Jens Schou Olsen (bas), Benita Haastrup (trommer) og Kaare Munkholm (vibrafon) – en kvartet, som han udgav en CD med. I slutningen af dette årti har Jørgen Christian Svare genoptaget samarbejdet med nogle af sine gamle kolleger i orkestret Tribute to Papa Bue.

I hele dette karriereforløb medvirkede Jørgen Christian Svare i utallige single, ep, lp og cd indspilninger – mere end 1200 titler – lige fra millionsælgeren ” Schlafe Mein Prinzchen ” i 1960 og adskillige guld- og sølvplader i 1960’erne og 1970’erne – til indspilninger med udenlandske musikere og egne grupper 1986-2008. Var bl.a. i New Orleans flere gange og indspillede med trompetisterne Leroy Jones og Michael Payton.

Medlem af Dansk Musikerforbund, Dansk Kapelmesterforening, DJBFA og KODA. Modtog i 1995 prisen ” Sørens Penge ”.

Jazzmusikere fra Danmark
Waluigi (spilfigur)

Waluigi er en fiktiv figur i Nintendo som er Luigis onde dobbeltgænger. Han er partner til Wario. Han er blevet skabt af "Fumihide Aoki" og stemmelægge af Charles Martinet. Waluigi ser mest på Mario Party og Mario Sports. Waluigi optråte også i Super Smash Bros., i Smash Bros. optråte han som en "Assist Trophy". Waluigi har kommet til at være en af mest populær spilfigur.

Figurer fra Super Mario